
64                                                                                                                                    DR 31.10.2016                                    

 

Justeru, kemudahan cuti belajar dengan gaji dibayar penuh bersama biasiswa 
yang sebelum ini hanya kepada kumpulan pengurusan dan profesional, kini akan diberi juga 
kepada kumpulan pelaksana. Ini merupakan satu transformasi oleh kerajaan bagi melihat 
lebih ramai penjawat mempunyai kelayakan akademik tertinggi setanding dengan negara-
negara lain di seluruh dunia ini. Tidakkah kita sendiri melihat bagaimana 1.6 juta penjawat 
awam ini menikmati inisiatif-inisiatif yang telah disediakan oleh kerajaan kita?  

Fasiliti kesihatan di Hulu Rajang Tuan Yang di-Pertua. Yang Amat Berhormat 
Perdana Menteri yang memperuntukkan sebanyak RM4.5 bilion untuk membiayai operasi 
Klinik 1Malaysia, Klinik Bergerak 1Malaysia, klinik kesihatan dan juga klinik desa di luar 
bandar. Justeru itu, saya menyeru dan merayu agar melihat dan menyemak semua 
permohonan pembinaan hospital pakar di Kapit serta membina klinik kesihatan di Long 
Busang Belaga yang telah diumumkan sejak tahun lalu. 

Saya juga memohon supaya pihak kementerian dapat menambah bilangan mesin 
dialisis di Hospital Kapit, Klinik Song, klinik di Belaga dan klinik di Sungai Asap. Ini selaras 
dengan kadar pertambahan jumlah pesakit yang kian meningkat setiap tahun. 

Status Klinik Bot Bergerak 1Malaysia di kawasan Hulu Rajang Tuan Yang di-
Pertua. Untuk makluman pihak kementerian, bot klinik bergerak tersebut tidak mengikut 
spesifikasi seperti bot ekspres awam yang digunakan untuk melalui Jeram Pelagus. Tuan 
Yang di-Pertua, justeru itu saya merayu supaya pihak kementerian dapat membina sebuah 
bot sama dengan spesifikasi dengan bot ekspres awam untuk mengelakkan tragedi bot 
karam berlaku di kawasan saya di Hulu Rajang. 

Pendidikan rendah dan menengah. Tuan Yang di-Pertua, Yang Amat Berhormat 
Perdana Menteri memperuntukkan sebanyak RM570 juta bagi membangunkan semula 30 
buah sekolah daif negeri Sarawak. 

■1610 

Saya juga ingin mengambil kesempatan ini untuk memohon kepada Kementerian 
Pendidikan bahawa dua buah sekolah pada pagi tadi iaitu SK Long Busang dan SK Lepong 
Gaat disimpan dalam senarai 30 buah sekolah yang daif seperti mana yang dijawab oleh 
Yang Berhormat Timbalan Menteri Pendidikan tadi.  

Saya menyeru kepada kementerian juga supaya dapat membina baru sekolah 
usang yang dibina pada tahun 60-an dan 70-an seperti SK Nanga Balang di Sungai Gaat, 
SK Nanga Setapang di Sungai Gaat, SK Nanga Kain, SK Nanga Tawau, SK Sepiling, SK 
Entulu, SK Mujong, SK Bebangan, SK Meluan, SK Uyan yang terletak di kawasan Baleh, 
SK Telawan, SK Long Urun, SK Segaham, SK Epot, SK Lusong Laku yang terletak di 
daerah Belaga. Saya menyeru pegawai-pegawai Kementerian Pendidikan dapat datang 
turun padang untuk melihat sendiri keadaan sekolah-sekolah yang telah saya sebut tadi.  

Memperkasakan pendidikan tinggi, Tuan Yang di-Pertua. Pemuda harapan 
bangsa, pemudi tiang negara. Sudah terang lagi bersuluh bahawa pemuda-pemudi dalam 
negara kita merupakan individu yang bakal memacukan pentadbiran negara pada masa 
hadapan. Dalam mencapai status negara maju pada tahun 2020, pelbagai cabaran sengit 
yang harus ditempuhi oleh negara dan hal-hal ini perlu dipikul oleh golongan belia dalam 
negara kita kerana merekalah merupakan nadi kepada bangsa Malaysia. Ungkapan ini 
bukan hanya bermain di bibir sahaja, namun diterjemahkan melalui dana yang cukup besar 
bagi institusi pengajian tinggi.  

Saya juga ingin merakamkan jutaan terima kasih kerana meneruskan pemberian 
biasiswa sebanyak RM4.3 bilion untuk pelajar-pelajar yang layak bagi meneruskan 
pengajian tinggi mereka. Saya menyeru kepada pihak kementerian supaya dapat memberi 
peluang yang sama rata Tuan Yang di-Pertua, tidak mengira agama mahu pun bangsa 
untuk meneruskan pelajaran mereka ke peringkat universiti.  

Tanah adat NCR bumiputera negeri Sarawak. Tuan Yang di-Pertua, saya juga 
sangat tertarik dengan peruntukan sebanyak RM30 juta untuk Negeri Sarawak bagi 
meneruskan Projek Native Customary Rights Land. Sebagai wakil rakyat, saya mewakili 
masyarakat kaum Dayak dan saya mengucapkan ribuan terima kasih kepada Yang Amat 
Berhormat Perdana Menteri yang prihatin kepada permintaan masyarakat peribumi di 
Sarawak khususnya. Dengan adanya dana ini, saya menyeru kepada semua masyarakat 
peribumi di Sarawak, rebutlah peluang dan memohon tanah NCR mereka 
didokumentasikan. 



Justeru, kemudahan cuti belajar dengan gaji dibayar penuh bersama biasiswa yang sebelum ini hanya kepada kumpulan pengurusan dan profesional, kini akan diberi juga kepada kumpulan pelaksana. Ini merupakan satu transformasi oleh kerajaan bagi melihat lebih ramai penjawat mempunyai kelayakan akademik tertinggi setanding dengan negara- negara lain di seluruh dunia ini. Tidakkah kita sendiri melihat bagaimana 1.6 juta penjawat awam ini menikmati inisiatif-inisiatif yang telah disediakan oleh kerajaan kita?. Fasiliti kesihatan di Hulu Rajang Tuan Yang di-Pertua. Yang Amat Berhormat Perdana Menteri yang memperuntukkan sebanyak RM4.5 bilion untuk membiayai operasi Klinik 1Malaysia, Klinik Bergerak 1Malaysia, klinik kesihatan dan juga klinik desa di luar bandar. Justeru itu, saya menyeru dan merayu agar melihat dan menyemak semua permohonan pembinaan hospital pakar di Kapit serta membina klinik kesihatan di Long Busang Belaga yang telah diumumkan sejak tahun lalu. Saya juga memohon supaya pihak kementerian dapat menambah bilangan mesin dialisis di Hospital Kapit, Klinik Song, klinik di Belaga dan klinik di Sungai Asap. Ini selaras dengan kadar pertambahan jumlah pesakit yang kian meningkat setiap tahun. Status Klinik Bot Bergerak 1Malaysia di kawasan Hulu Rajang Tuan Yang di- Pertua. Untuk makluman pihak kementerian, bot klinik bergerak tersebut tidak mengikut spesifikasi seperti bot ekspres awam yang digunakan untuk melalui Jeram Pelagus. Tuan Yang di-Pertua, justeru itu saya merayu supaya pihak kementerian dapat membina sebuah bot sama dengan spesifikasi dengan bot ekspres awam untuk mengelakkan tragedi bot karam berlaku di kawasan saya di Hulu Rajang. Pendidikan rendah dan menengah. Tuan Yang di-Pertua, Yang Amat Berhormat Perdana Menteri memperuntukkan sebanyak RM570 juta bagi membangunkan semula 30 buah sekolah daif negeri Sarawak. #1610. Saya juga ingin mengambil kesempatan ini untuk memohon kepada Kementerian Pendidikan bahawa dua buah sekolah pada pagi tadi iaitu SK Long Busang dan SK Lepong Gaat disimpan dalam senarai 30 buah sekolah yang daif seperti mana yang dijawab oleh Yang Berhormat Timbalan Menteri Pendidikan tadi. Saya menyeru kepada kementerian juga supaya dapat membina baru sekolah usang yang dibina pada tahun 60-an dan 70-an seperti SK Nanga Balang di Sungai Gaat, SK Nanga Setapang di Sungai Gaat, SK Nanga Kain, SK Nanga Tawau, SK Sepiling, SK Entulu, SK Mujong, SK Bebangan, SK Meluan, SK Uyan yang terletak di kawasan Baleh, SK Telawan, SK Long Urun, SK Segaham, SK Epot, SK Lusong Laku yang terletak di daerah Belaga. Saya menyeru pegawai-pegawai Kementerian Pendidikan dapat datang turun padang untuk melihat sendiri keadaan sekolah-sekolah yang telah saya sebut tadi. Memperkasakan pendidikan tinggi, Tuan Yang di-Pertua. Pemuda harapan bangsa, pemudi tiang negara. Sudah terang lagi bersuluh bahawa pemuda-pemudi dalam negara kita merupakan individu yang bakal memacukan pentadbiran negara pada masa hadapan. Dalam mencapai status negara maju pada tahun 2020, pelbagai cabaran sengit yang harus ditempuhi oleh negara dan hal-hal ini perlu dipikul oleh golongan belia dalam negara kita kerana merekalah merupakan nadi kepada bangsa Malaysia. Ungkapan ini bukan hanya bermain di bibir sahaja, namun diterjemahkan melalui dana yang cukup besar bagi institusi pengajian tinggi. Saya juga ingin merakamkan jutaan terima kasih kerana meneruskan pemberian biasiswa sebanyak RM4.3 bilion untuk pelajar-pelajar yang layak bagi meneruskan pengajian tinggi mereka. Saya menyeru kepada pihak kementerian supaya dapat memberi peluang yang sama rata Tuan Yang di-Pertua, tidak mengira agama mahu pun bangsa untuk meneruskan pelajaran mereka ke peringkat universiti. Tanah adat NCR bumiputera negeri Sarawak. Tuan Yang di-Pertua, saya juga sangat tertarik dengan peruntukan sebanyak RM30 juta untuk Negeri Sarawak bagi meneruskan Projek Native Customary Rights Land. Sebagai wakil rakyat, saya mewakili masyarakat kaum Dayak dan saya mengucapkan ribuan terima kasih kepada Yang Amat Berhormat Perdana Menteri yang prihatin kepada permintaan masyarakat peribumi di Sarawak khususnya. Dengan adanya dana ini, saya menyeru kepada semua masyarakat peribumi di Sarawak, rebutlah peluang dan memohon tanah NCR mereka didokumentasikan.